# Peter Tork

| Peter Tork |
| --- |
|  |
| Født | 13. feb. 1942 Washington D.C. |
| Død | 21. feb. 2019   (77 år) Mansfield |
| Beskjeftigelse | Låtskriver, pianist, fjernsynsskuespiller, gitarist, filmskuespiller, manusforfatter, sanger, sanger og låtskriver, bassist, skuespiller, musiker  |
| Utdannet ved | Carleton College E. O. Smith High School |
| Nasjonalitet | USA |
| Medlem av | The Monkees |
| Musikalsk karriere |
| Pseudonym | Peter Tork |
| Sjanger | Rock |
| Instrument | Gitar, banjo, piano |
| Aktive år | 1964–februar 2019 |
| Plateselskap | Colgems |
| Nettsted |  |
| IMDb | IMDb
 |
| Tidligere band |
| The Monkees |
| Signatur |
|  |
|

---

Peter Tork på Commons |

**Peter Tork** (født **Peter Halsten Thorkelson**; 13. februar 1942 i Washington D.C. død 21. februar 2019 i Mansfield i Connecticut) var en amerikansk sanger, gitarist, pianist og skuespiller kjent som et av de fire medlemmene i The Monkees (1966–68).

## Liv og virke

### Bakgrunn

Peter Tork var sønn av Virginia Hope (født Straus) og Halsten John Thorkelson, professor i sosialøkonomi. Peters farfar Halsten Joseph Thorkelson 1875–1953 var av norsk avstamning; hans far var fra Vespestad i Finnås, Hordaland og hans mor fra Eggen i Tylldal, Hedemark. Peters mor var halvt jødisk og halvt irsk.

Etter avsluttet High School i Storrs i Connecticut, gikk han en stund på Carleton College i Minnesota, men flyttet til New York City før han ble ferdig. I New York opptrådte han som folkemusiker i Greenwich Village.

Peter Tork, 1966
### The Monkees

Han flyttet til California og ble i 1965 med i The Monkees hvor han spilte bassgitar og keyboard samt bidro med vokal frem til 1969. The Monkees ble etablert på initiativ av TV-produsentene Bert Schneider og Bob Rafelson i selskapet NBC.

I perioden 12. september 1966 til 19. august 1968 ble det sendt i alt 58 episoder, hver på 25 minutter i USA.

Etter TV-serien spilte gruppa inn filmen *Head*. Deretter ble «TV-spesialen» *33 1/3 Revolutions Per Monkee* laget i 1969. Etter dette sluttet Tork i gruppa.

### Etter The Monkees

Tork trakk seg tilbake fra underholdningsverdenen og underviste blant annet ved en high school i Santa Monica. Han slet med penge-, alkohol- og narkotikaproblemer og satt i 1972 en kort periode også i fengsel på grunn av besittelse av hasj.

I 2009 ble Tork diagnostisert med en svært sjelden form for kreft i tungen – adenoid cystisk karsinom. Han ble operert og gjennomgikk strålebehandling. Han døde av kreft 21. februar 2019 i et familiehjem i Connecticut.

## Diskografi

* *Stranger Things Have Happened* (1994)
* *Two Man Band* (sammen med James Lee Stanley) (1996)
* *Once Again* (sammen med James Lee Stanley) (2001)
* *Saved By The Blues* (med gruppen *Shoe Suede Blues*)

## Referanser

## Eksterne lenker

* Offisielt nettsted

* (en) Peter Tork – kategori av bilder, video eller lyd på Commons
* (en) Peter Tork på Discogs

* (en) Peter Tork på MusicBrainz

* (en) Peter Tork på Songkick

* (en) Peter Tork på Genius — sangtekster

* (en) Peter Tork på AllMusic

* (en) Peter Tork på Bandcamp
* (en) Peter Tork på Internet Movie Database

* (sv) Peter Tork i Svensk Filmdatabas

* (fr) Peter Tork på Allociné

* (en) Peter Tork på AllMovie

* (en) Peter Tork hos The Movie Database
* (en) Peter Tork, endearingly offbeat bassist and singer in the Monkees, dies at 77 – Nekrolog hos *The Washington Post*